Determinarea pseudo-distanței - Distanța dintre satelit și receptor se calculează prin cronometrarea timpului de care are nevoie semnalul radio să ajungă de la satelit la receptor. Știind că semnalul radio se deplasează cu 300.000 km/s (viteza luminii), dacă se cronometrează timpul lui de propagare de la satelit la receptor, se poate deduce distanța dintre aceștia. Fiecare satelit are semnalul propriu definit printr-un cod de zgomot aleator C/A (Pseudo Random Noise), astfel încât receptorul știe exact despre ce sateliți este vorba.

Călin Căliman - „Alexandru David, pasul dintre tehnică și poezie”, în vol. „Cinci artiști ai imaginii cinematografice” (Ed. Reu Studio, București, 2009), p. 90-103.

Satul era proprietatea lui Petrache Andreescu la acea vreme, dar documente ulterioare arată că la 1866 proprietar era familia Canella-Ciorogârleanu. La sfârșitul secolului al XIX-lea s-au semnalat mai multe conflicte sociale între săteni și proprietari sau arendași, culminând cu răscoala de la 1907 la care au participat locuitori ai satului împreună cu cei din satul vecin Poșta. Revolta a fost înăbușită, iar în Zilișteanca a fost plasat un divizion de artilerie pentru a stabiliza situația; nemulțumirile, însă au persistat, manifestându-se neviolent, prin petiții. În cele din urmă, după Primul Război Mondial, moșia Zilișteanca a fost expropriată pentru împroprietărirea țăranilor, conform reformei funciare.

Numele proprii japoneze prezintă deseori o problemă deoarece practic toate semnele kanji folosite pentru nume au o multitudine de pronunții (pronunții „chinezești” on-yomi și pronunții „japoneze” kun-yomi). În plus, deoarece majoritatea numelor se scriu cu două sau mai multe semne kanji, este practic imposibil să fii sigur de pronunția combinată corectă fără a avea cunoștințe personale. Pe de altă parte, aceleași elemente ale unui nume pot fi scrise cu mai multe semne care se citesc toate la fel. De exemplu, elementul „-nori” dintr-un nume (de exemplu, Takanori) poate fi scris cu 225 de semne kanji diferite care toate pot fi pronunțate și „-nori”.

Sofiivka (în ucraineană Софіївка, în germană Neu Kassel) este un sat în comuna Novoielîzavetivka din raionul Șîreaieve, regiunea Odesa, Ucraina. Satul a fost locuit de germanii pontici.

Leo von Caprivi (Georg Leo Graf von Caprivi de Caprera de Montecuccoli, n. 24 februarie 1831 – d. 6 februarie 1899) a fost un general-maior german și om de stat care i-a succedat lui Otto von Bismarck în funcția de Cancelar al Imperiului German. Leo von Caprivi a deținut această funcție din martie 1890 până în octombrie 1894.

Trochosa cachetiensis este o specie de păianjeni din genul Trochosa, familia Lycosidae, descrisă de Mcheidze, 1997. Conform Catalogue of Life specia Trochosa cachetiensis nu are subspecii cunoscute.

Arondismentul Guingamp (în franceză Arrondissement de Guingamp) este un arondisment din departamentul Côtes-d'Armor, regiunea Bretagne, Franța.

În partea de nord a Japoniei sunt multe nume geografice cu etimologie ainu, în special cele care se termină în -betsu (de exemplu, Monbetsu) sau -nai (de exemplu, Wakkanai).